### APSTIPRINĀTS

Liepājas pilsētas domes Iepirkumu komisijas

2018.gada 7. februāra sēdē, protokols Nr.1

**ATKLĀTA KONKURSA**

(IDENTIFIKĀCIJAS NUMURS LPP 2018/18)

**Par audio un vizuālās tehnikas piegādi un uzstādīšanu pretī ēkai**

**Vecajā ostmalā 54, Liepājā**

**NOLIKUMS**

**I SADAĻA**

**INFORMĀCIJA PAR IEPIRKUMU**

|  |
| --- |
| * 1. **Pasūtītājs**
 |
| Liepājas pilsētas pašvaldībaReģistrācijas Nr. 90000063185Adrese: Rožu iela 6, Liepāja, LV-3401 |
| * 1. **Iepirkuma priekšmets**
 |
| Audio un vizuālās tehnikas piegāde un uzstādīšana pretī ēkai Vecajā ostmalā 54, Liepājā, saskaņā ar Tehniskā specifikācija/tehniskā piedāvājuma forma (nolikuma 2.pielikums). |
| * 1. **CPV kods**
 |
| 32320000-2 – televīzijas un audiovizuālās iekārtas;38652100-1 – projektori;31500000-1 - apgaismes ierīces un elektriskās spuldzes.  |
| * 1. **Projekts**
 |
| Preču piegāde un uzstādīšana tiks īstenota Projekta Nr. 17-02-FL03-F043.0207-000008 "Jūrniecības muzeja ekspozīcijas izveide" ietvaros. Torņa izbūvi tehnoloģisko iekārtu uzstādīšanai nodrošina Pasūtītājs. |
| * 1. **Līguma izpildes laiks un vieta.**
 |
| * + 1. Preču piegādes un uzstādīšanas termiņš ir **90 *(deviņdesmit)* dienas** pēc Pasūtītāja Uzdevuma nosūtīšanas Piegādātājam.
		2. Uzdevumu Pasūtītājs plāno nosūtīt pēc torņa izbūves, orientējoši no **2018.gada maija līdz augustam**.
		3. Līguma izpildes vieta ir pretī ēkai Vecajā ostmalā 54, Liepājā.
 |
| * 1. **Iepirkuma procedūra**
 |
| * + 1. Iepirkuma procedūra tiek veikta atbilstoši Publisko iepirkumu likumam[[1]](#footnote-1) un Ministru kabineta 2017.gada 27.februāra noteikumiem Nr.107 “Iepirkuma procedūru un metu konkursu norises kārtība”. Iepirkuma procedūras veids ir **atklāts konkurss.**
		2. Pamatojums iepirkuma līguma slēgšanas tiesību piešķiršanai, nedalot iepirkumu daļās ir: vienots iepirkuma priekšmets, viens piegādātāju loks.
		3. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.
 |
| * 1. **Pasūtītāja kontaktpersona**
 |
| Liepājas pilsētas pašvaldības administrācijas Publisko iepirkumu daļas iepirkumu speciāliste **Anete Skujiņa**, t.63422336, f.63404777, e-pasts: iepirkumi@dome.liepaja.lv. |
| * 1. **Piedāvājumu iesniegšanas vieta un laiks**
 |
| * + 1. Piedāvājumi iesniedzami Elektronisko iepirkumu sistēmas e-konkursu apakšsistēmā (<https://www.eis.gov.lv/EKEIS/Supplier/>) **līdz 2018.gada 21.martam plkst.14:00***.*
		2. Ievērojot Publisko iepirkumu likuma 39.panta pirmajā daļā noteikto, **piedāvājumi ir iesniedzami tikai elektroniski** EIS e-konkursu apakšsistēmā.Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
		3. Piedāvājumu noformē atbilstoši nolikuma 2.pielikuma “Prasības piedāvājumu noformēšanai” noteikumiem.
 |
| * 1. **Piedāvājumu atvēršanas vieta un laiks**
 |
| * + 1. Piedāvājumu atvēršana notiek Liepājas pilsētas pašvaldības administrācijā, Rožu ielā 6, Lielajā zālē (207.kabinets), **2018.gada 21.martā plkst.14:00** tūlīt pēc piedāvājumu iesniegšanas termiņa beigām.
		2. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
		3. Piedāvājumu atvēršana notiek izmantojot tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai.
		4. Elektronisko iepirkumu sistēmas e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (*piecpadsmit*) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
		5. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība”[[2]](#footnote-2) 14.punktā noteiktajā kārtībā.
 |
| * 1. **Iepirkuma procedūras dokumenti**
 |
| * + 1. Nolikumam ar pielikumiem ir nodrošināta **tieša un brīva elektroniskā pieeja** Liepājas pilsētas pašvaldības mājas lapā [www.liepaja.lv](http://www.liepaja.lv/), sadaļā “Pašvaldība”, apakšsadaļā “Iepirkumi” ([www.liepaja.lv/page/6](http://www.liepaja.lv/page/6)), kā arī EIS e-konkursu apakšsistēmā (<https://www.eis.gov.lv/EKEIS/Supplier/>).
		2. Elektronisko iepirkumu sistēmā reģistrēta ieinteresētā persona var reģistrēties kā Nolikuma saņēmējs; skaidrojumu sk. vietnē: <https://www.eis.gov.lv/EIS/Publications/PublicationView.aspx?PublicationId=883>.
 |
| * 1. **Papildu informācija**
 |
| * + 1. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja pircēja profilā pie nolikuma ([www.liepaja.lv/page/6](http://www.liepaja.lv/page/6)), kā arī Elektronisko iepirkumu sistēmā e-konkursu apakšsistēmā (<https://www.eis.gov.lv/EKEIS/Supplier/>). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
		2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
		3. Papildu informāciju Komisija nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
		4. Ja iepirkuma procedūras dokumentos ir norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst iepirkuma procedūras dokumentos noteiktajām prasībām un parametriem un nodrošina prasīto darbību. Pretendents savā piedāvājumā ar ražotāja dokumentāciju vai kompetentas institūcijas izsniegtu apliecinājumu vai izmantojot *jebkādus atbilstošus līdzekļus, tajā skaitā Publisko iepirkumu likuma 22.pantā minētos pierādījumus*, pierāda, ka piedāvājums ir ekvivalents un apmierina pasūtītāja prasības, kas izteiktas iepirkuma procedūras dokumentos.
 |

**II SADAĻA**

**PRASĪBAS PRETENDENTIEM UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments:** |
| **PIETEIKUMS DALĪBAI ATKLĀTĀ KONKURSĀ** |
| **2.1. Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. | a) Pieteikums dalībai atklātā konkursā **atbilstoši nolikuma 1.pielikuma** “Pieteikums dalībai atklātā konkursā/Finanšu piedāvājums” veidnei. |
| **PRETENDENTA ATLASES DOKUMENTI** |
| **2.2.** Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.  | 1. Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.
 |
| **2.3.** Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. |
| **2.4.** Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| **2.5.** Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 2.6.punkts un 2.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| **2.6.** Pretendentu izslēdz no dalības iepirkuma procedūrā jebkurā no Publisko iepirkumu likuma 42.panta pirmajā daļā noteiktajiem gadījumiem. | **a)** Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.**b)** Ārvalstī reģistrētam pretendentam un ārvalstī reģistrētai personai, uz kuras spējām pretendents balstās nolikumā norādīto prasību izpildei, jāiesniedz attiecīgo ārvalsts kompetento iestāžu izziņas. Pasūtītājs pieņem un atzīst izziņas un dokumentus, ja tie izdoti ne agrāk kā 6 (*sešus*) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. |
| **2.7.** Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes un pakalpojumus | **a)** Komisija pārliecinās par pretendenta reģistrācijas faktu, saņemot izziņas Elektronisko iepirkumu sistēmā (<https://www.eis.gov.lv/>).**b)** Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas). |
| **2.8.** Pretendenta rīcībā ir visi tehniskie un personāla resursi, lai kvalitatīvi un savlaicīgi nodrošinātu pasūtītājam nepieciešamās piegādes un pakalpojumus. | **a)** Apliecinājums, kas iekļauts pieteikumā dalībai atklātā konkursā (pēc formas – nolikuma 1.pielikums).**b)** Preču ražotāja apliecinājums, ka pretendentam ir noslēgts līgums ar preču ražotāju/vai apliecinājums, ka šāds līgums tiks noslēgts, ja pretendentam tiks piešķirtas līguma slēgšanas tiesības, un ka pretendents ir tiesīgs izplatīt un/vai piegādāt, kā arī uzņemties garantijas saistības pret pasūtītāju par pretendenta piedāvājumā norādītajām precēm. Pretendents var iesniegt arī citus dokumentus, kas apliecina un pierāda piedāvāto preču legālu izcelsmi un pieejamību nepieciešamajā apjomā līguma slēgšanas tiesību piešķiršanas gadījumā, kā arī pretendenta apliecinājumu par garantijas saistību nodrošināšanu.*Ja pretendents pats ir piedāvāto preču ražotājs, norādīto apliecinājumu iesniedz par sevi.* |
| **2.9.** Pretendenta vidējais gada finanšu apgrozījums par iepriekšējiem 3 (*trīs*) noslēgtajiem finanšu gadiem ir vismaz EUR 300 000,00 *(trīs simti tūkstoši euro).\** | Piedāvājumam pievieno peļņas zaudējumu aprēķina par iepriekšējiem 3 (trīs) finanšu gadiem kopiju. |
| *\*Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu.**Pretendentiem, kuri attiecīgajā tirgū darbojas mazāk nekā trīs gadus, attiecīgo vidējo apgrozījumu nosaka, ievērojot proporcionalitātes principu - aprēķina mēneša vidējo apgrozījumu pēc nostrādāto mēnešu skaita, reizina to ar 12 (divpadsmit). Ja pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam.* |
| **2.10. Pretendentam** iepriekšējo 3 (*trīs*) gadu laikā *(2015.g., 2016.g., 2017.g. un 2018.gadā līdz piedāvājuma iesniegšanas termiņa beigām)* ir pieredze audio un vizuālās tehnikas piegādēs par kopējo summu vismaz EUR 75 000,00 *(septiņdesmit pieci tūkstoši euro),* neskaitot PVN.Pieredzi pierāda un apliecina pozitīvas atsauksmes no attiecīgo līgumu pasūtītājiem. | **a)** Informācija par iepriekšējo pieredzi (pēc formas – nolikuma 7. pielikums).**b)** Attiecīgā līguma pasūtītāja (pasūtītāju) atsauksme (atsauksmes). |
| **TEHNISKAIS PIEDĀVĀJUMS** |
| **2.11.** Pretendents ir iesniedzis tehnisko un finanšu piedāvājumu konkursam. | **a)** Finanšu piedāvājums (pēc formas nolikuma 1.pielikums).**b)** Tehniskais piedāvājums (atbilstoši Nolikuma 2.pielikumam “Tehniskā specifikācija/tehniskā piedāvājuma forma”). |

**III SADAĻA**

**PIEDĀVĀJUMA IZVĒRTĒŠANAS KRITĒRIJS**

|  |
| --- |
| **3.1.** Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai **piedāvāto kopējo cenu.** |
|  |
| **3.2.** Komisija izvēlas piedāvājumu ar viszemāko cenu, kas atbilst nolikuma un tā pielikumu prasībām, nav atzīts par nepamatoti lētu.**3.3**. Ja Komisija konstatēs, ka atbilstoši noteiktajam piedāvājuma izvērtēšanas kritērijam vairākiem piedāvājumiem novērtējums ir vienāds, izšķirošais piedāvājuma izvērtēšanas kritērijs tiek noteikts – garākais preču garantijas termiņš.**3.4.** Ja Komisija konstatēs, ka atbilstoši arī papildus noteiktajam piedāvājuma izvērtēšanas kritērijam vairākiem piedāvājumiem novērtējums ir vienāds, papildus izšķirošais piedāvājuma izvērtēšanas kritērijs tiek noteikts labākais rādītājs nolikuma 2.pielikuma7.pozīcijā *Christie Boxer sērijas projektors* parametrs “Gaišums”.  |
|  |
| **3.4.** Ja joprojām atbilstoši iepriekš noteiktajiem piedāvājuma izvērtēšanas kritērijiem vairākiem piedāvājumiem novērtējums ir vienāds, uzvarētājs tiek noteikts izlozes kārtībā. Par izlozes norises vietu un laiku tiek informēti visi pretendenti vismaz 3 (*trīs*) darba dienas iepriekš |

**IV SADAĻA**

**IEPIRKUMA LĪGUMA SLĒGŠANA**

|  |
| --- |
| 4.1. Pasūtītājs, pamatojoties uz Komisijas lēmumu un izraudzītā Pretendenta piedāvājumu, ar izraudzīto Pretendentu slēdz Iepirkuma līgumu atbilstoši Līguma projekta veidnei (nolikuma 4.pielikums).  |
|  |
| **4.2.** Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem |
|  |
| **4.3.** Pasūtītājs Iepirkuma līgumu slēgs, ja Pasūtītāja rīcībā būs Līguma realizācijai nepieciešamie finanšu resursi. |

**V SADAĻA**

**PIELIKUMI**

|  |  |  |
| --- | --- | --- |
| 1.pielikums2.pielikums | Pieteikums dalībai atklātā konkursā/Finanšu piedāvājumsTehniskā specifikācija/tehniskā piedāvājuma forma | VEIDNE VEIDNE |
| 3.pielikums | Vērtēšanas nosacījumi |  |
| 4.pielikums | Līguma projekts |  |
| 5.pielikums | Projekta dokumentācija - informatīvi |  |
| 6.pielikums | Prasības piedāvājuma noformēšanai |  |
| 7.pielikums | Informācija par iepriekšējo pieredzi | VEIDNE |

1. Publisko iepirkumu likums, skatīt: <https://likumi.lv/doc.php?id=287760> [↑](#footnote-ref-1)
2. Ministru kabineta 2017.gada 28.februāra noteikumi Nr.107, skatīt: <https://likumi.lv/ta/id/289086-iepirkuma-proceduru-un-metu-konkursu-norises-kartiba> [↑](#footnote-ref-2)